สวัสดีค่ะ ดิฉันประจำเดือนมาล่าสุด 13/07/62 และได้มีเพศสัมพันกับแฟนในช่วงวันตกไข่(ดูจากแอพบันทึก ปจด ค่ะ) ใช้วิธีการหลั่งนอกบ้างใส่ถุงบ้าง ตอนนี้ 16/08/62 ประจำเดือนก็ยังไม่มา มีอาการปวดหน่วงท้องน้อยคล้ายช่วงที่เป็นประจำเดือน เจ็บบริเวณฐานเต้านม เวลาหิวก็จะหิวมกแปลกๆ อาการเหมือนคนท้องเลยค่ะ แต่วันนี้ตรวจแล้วขึ้นแค่ 1 ขีด หรือต้องรอให้นานกว่านี้ฮอโมน HCG ถึงจะขึ้นคะ
สวัสดีค่ะ หากประจำเดือนล่าสุดมาวันที่ 13 ก.ค. แล้วในเดือน ส.ค.นี้ยังไม่มา และได้ตรวจหาการตั้งครรภ์อย่างถูกต้องในวันที่ 16 ส.ค. แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ เพราะโดยปกติ หากผ่านมาเกิน 2 สัปดาห์ นับจากที่มีเพศสัมพันธ์ไปแล้ว ระดับฮอร์โมน HCG ซึ่งเป็นฮอร์โมนของการตั้งครรภ์ ก็จะสูงขึ้นจนสามารถตรวจได้จากปัสสาวะแล้วค่ะดังนั้น การที่ประจำเดือนยังไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการปวดหน่วงท้องน้อย เจ็บเต้านม หิวแปลกๆ อาจเป็นอาการก่อนการมีประจำเดือนมาก็ได้ค่ะ ดังนั้น ควรรอประจำเดือนไปอีกซัก 1 สัปดาห์ ประจำเดือนก็น่าจะมาในที่สุด แต่หากยังไม่มา ก็อาจลองตรวจซ้ำดูอีกครั้งค่ะ